CELEX: 32018D0779
Language: sl
Date: 2018-02-19 00:00:00
Title: Delegirani sklep Komisije (EU) 2018/779 z dne 19. februarja 2018 o veljavnih sistemih za ocenjevanje in preverjanje nespremenljivosti lastnosti kovinskih sendvič plošč, namenjenih vgradnji v nosilne konstrukcije, v skladu z Uredbo (EU) št. 305/2011 Evropskega parlamenta in Sveta (Besedilo velja za EGP. )

29.5.2018   
            
            
               SL
            
            
               Uradni list Evropske unije
            
            
               L 131/23
            
         DELEGIRANI SKLEP KOMISIJE (EU) 2018/779
   z dne 19. februarja 2018
   o veljavnih sistemih za ocenjevanje in preverjanje nespremenljivosti lastnosti kovinskih sendvič plošč, namenjenih vgradnji v nosilne konstrukcije, v skladu z Uredbo (EU) št. 305/2011 Evropskega parlamenta in Sveta
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 305/2011 Evropskega parlamenta in Sveta z dne 9. marca 2011 o določitvi usklajenih pogojev za trženje gradbenih proizvodov in razveljavitvi Direktive Sveta 89/106/EGS (1) ter zlasti člena 28 in člena 60(h) Uredbe;
   ob upoštevanju naslednjega:
   
               (1)
            
            
               Za ocenjevanje in preverjanje nespremenljivosti lastnosti kovinskih sendvič plošč, namenjenih vgradnji v nosilne konstrukcije (v nadaljevanju: sendvič plošče), ni ustreznega sklepa. Zato je treba določiti, kateri sistemi za ocenjevanje in preverjanje nespremenljivosti lastnosti se uporabljajo za sendvič plošče.
            
         
               (2)
            
            
               Ta sklep bi se moral uporabljati samo za proizvode, ki ne spadajo na področje uporabe drugih ustreznih pravnih aktov Unije. Zato se ne bi smel uporabljati za kovinske sendviče plošče, ki niso namenjene vgradnji v nosilne konstrukcije, saj so te že zajete v Odločbi Komisije 98/436/ES (2) in Odločbi Komisije 98/437/ES (3) –
            
         SPREJELA NASLEDNJI SKLEP:
   Člen 1
   Ta sklep se uporablja za kovinske sendvič plošče, namenjene vgradnji v nosilne konstrukcije.
   Člen 2
   Ocenjevanje in preverjanje nespremenljivosti lastnosti sendvič plošč iz člena 1 se opravi glede na njihove bistvene značilnosti v skladu s sistemi iz Priloge.
   Člen 3
   Ta sklep začne veljati dvajseti dan po objavi v Uradnem listu Evropske unije.
   
      V Bruslju, 19. februarja 2018
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 88, 4.4.2011, str. 5.
   
      (2)  Odločba Komisije 98/436/ES z dne 22. junija 1998 o postopkih potrjevanja skladnosti gradbenih proizvodov v skladu s členom 20(2) Direktive Sveta 89/106/EGS v zvezi s strešnimi kritinami, svetlobniki, strešnimi okni in pomožnimi proizvodi (UL L 194, 10.7.1998, str. 30).
   
      (3)  Odločba Komisije 98/437/ES z dne 30. junija 1998 o postopkih potrjevanja skladnosti gradbenih proizvodov v skladu s členom 20(2) Direktive Sveta 89/106/EGS v zvezi z notranjimi in zunanjimi stenskimi in stropnimi oblogami (UL L 194, 10.7.1998, str. 39).
   
      PRILOGA
      
         SISTEMI OCENJEVANJA IN PREVERJANJA NESPREMENLJIVOSTI LASTNOSTI
      
      
         Tabela 1
      
      
         Za vse bistvene značilnosti v zvezi z osnovnimi zahtevami za gradbene objekte št. 1 (mehanska odpornost in stabilnost)
      
      
                  Proizvod in predvidena uporaba
               
               
                  Veljavni sistem
               
            
                  Kovinske sendvič plošče, namenjene vgradnji v nosilne konstrukcije
               
               
                  2+
               
            
         
      
         Tabela 2
      
      
         Samo za požarno odpornost
      
      Za vse proizvode iz prvega stolpca tabele 1 se sistemi za ocenjevanje in preverjanje nespremenljivosti lastnosti določijo glede na njihove poddružine, kot sledi:
      
         
      
                  Poddružine proizvodov
               
               
                  Veljavni sistem
               
            
                  Proizvodi, katerih jasno določljiva stopnja v proizvodnem procesu ima za posledico izboljšanje lastnosti glede požarne odpornosti (npr. dodajanje zaščitnih sredstev proti požaru ali omejevanje vsebnosti organskih snovi)
               
               
                  1
               
            
                  Proizvodi, za katere obstaja veljavna evropska pravna podlaga za klasifikacijo njihovih lastnosti glede požarne odpornosti brez preizkušanja
               
               
                  4
               
            
                  Proizvodi, ki ne spadajo v poddružini iz vrstic 1 in 2
               
               
                  3
               
            
         
      
         Tabela 3
      
      
         Za vse ostale bistvene značilnosti
      
      
                  Proizvod in predvidena uporaba
               
               
                  Veljavni sistem
               
            
                  Kovinske sendvič plošče, namenjene vgradnji v nosilne konstrukcije
               
               
                  3